stanford-oval/wikipedia huggingface dataset:
Haleh Sahabi
Kuolema isän hautajaisissa

Isänsä Ezattollah Sahabin hautajaisissa Sahabin kerrotaan joutuneen riitaan useiden Basij-miliisien kanssa. Hänen poikansa Yahya Shamekhin mukaan
"Kun veimme isoisäni ruumista hautajaisseremoniaan, viranomaiset yrittivät estää seremonian, jolloin tunnelma muuttui hyvin levottomaksi... Lopulta he sieppasivat ruumiin väkivalloin ja veivät sen pois. Sitten äitini kaatui maahan ja meni tajuttomaksi. Lääkäri kertoi hänen kuolleen sydänkohtaukseen."
Erään nimettömänä pysyvän toimittajan mukaan "suuri määrä" turvallisuusjoukkoja pahoinpiteli useita surijoita, joukossa Sahab. Iranin ihmisoikeusjärjestö antoi julkilausuman, jossa tapahtumaa kuvattiin ”tragediaksi”, joka osoittaa ”syvää halveksuntaa perinteitä kohtaa, jotka kuuluvat kaikille iranilaisille”. Järjestö on pyytänyt Iranin oikeuslaitosta tutkimaan tapausta ja kieltämään turvallisuusjoukkojen osallistumisen hautajaisiin sekä kaiken fyysisen ja henkisen väkivallan hautajaisissa.
Turvallisuusjoukkojen päällikkö Alireza Janeh kiistää hautajaisissa olleen minkäänlaisia yhteenottoja. Hänen mukaansa Sahab kuoli sydänvaivoihin, joita oli pahentanut "stressi ja lämmin sää".
Halloween (vuoden 2018 elokuva)

| Halloween |
| --- | --- |
 Elokuvan suomenkielinen mainosjuliste
Ohjaaja:  David Gordon Green
Käsikirjoittaja:   Jeff Fradley  Danny McBride  David Gordon Green 
Perustuu:  John Carpenterin ja Debra Hillin luomiin hahmoihin
Tuottaja:   Malek Akkad  Jason Blum  Bill Block 
Säveltäjä:   John Carpenter  Cody Carpenter  Daniel Davies 
Kuvaaja:  Michael Simmonds
Leikkaaja:  Tim Alverson
Pääosat:   Jamie Lee Curtis  Judy Greer  Andi Matichak  Will Patton  Virginia Gardner  Nick Castle 
Valmistustiedot
Valmistusmaa:  Yhdysvallat
Tuotantoyhtiö:  Miramax Blumhouse Productions Trancas International Films Rough House Pictures
Levittäjä:  Universal Pictures
Ensi-ilta:   2018-09-088. syyskuuta 2018 (TIFF)  2018-10-1919. lokakuuta 2018 (Yhdysvallat ja Suomi)  
Kesto:  106 minuuttia
Alkuperäiskieli:  englanti
Budjetti:  10 000 000 $
Tuotto:  252,9 miljoonaa $
Edeltäjä:  Halloween – naamioiden yö
Seuraaja:  Halloween Kills
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Halloween on vuonna 2018 ensi-iltansa saanut yhdysvaltalainen slasher-elokuva, jonka on ohjannut David Gordon Green. Se on Halloween-elokuvasarjan yhdestoista osa, ja suora jatko-osa alkuperäiselle Halloween – naamioiden yölle (1978). Samalla se sivuuttaa edellisten jatko-osien juonijatkumon. Vuoden 1978 elokuvan ohjaaja, käsikirjoittaja ja säveltäjä John Carpenter on tämän elokuvan vastaava tuottaja ja luova konsultti. Elokuva sijoittuu 40 vuotta alkuperäisen elokuvan jälkeen ja seuraa Laurie Strodea, joka valmistautuu kohtaamaan Michael Myersin viimeistä kertaa. Jamie Lee Curtis ja Nick Castle palaavat rooleihinsa Strodena ja Myersina; muissa päärooleissa esiintyvät Judy Greer, Andi Matichak, Will Patton ja Virginia Gardner.
Halloween sai ensi-iltansa Toronton elokuvajuhlilla 8. syyskuuta 2018. Teatteriensi-illan se sai Yhdysvalloissa sekä Suomessa 19. lokakuuta 2018. Elokuva sai kriitikoilta hyvän vastaanoton ja monet pitävät sitä parhaimpana Halloween-jatko-osana. Elokuvan jatko-osa Halloween Kills sai ensi-iltansa 15. lokakuuta 2021.
Näyttelijät

| 0 | 1 | 2 |
| --- | --- | --- |
|  Jamie Lee Curtis  | … |  Laurie Strode   |
|  Judy Greer  | … |  Karen Nelson (o.s. Strode)   |
|  Nick Castle / James Jude Courtney  | … |  Michael Myers   |
|  Andi Matichak  | … |  Allyson Nelson   |
|  Haluk Bilginer  | … |  Tohtori Sartain   |
|  Virginia Gardner  | … |  Vicky   |
|  Miles Robbins  | … |  Dave   |
|  Dylan Arnold  | … |  Cameron Elam   |
|  Drew Scheid  | … |  Oscar   |
|  Will Patton  | … |  Hawkins   |
|  Rhian Rees  | … |  Dana Haines   |
|  P. J. Soles  | … |  Opettaja   |
Arvosteluja

| 0 | 1 | 2 |
| --- | --- | --- |
Helsingin Sanomat Anton Vanha-Majamaa: 
Hufvudstadsbladet Krister Uggeldahl:
Aiheesta muualla

Elokuvan virallinen sivusto (englanniksi)
Halloween Internet Movie Databasessa (englanniksi)
Helena Escholin

Helena Escholin (29. syyskuuta 1713, Uskela – 9. helmikuuta 1783, Turku) oli Turun tuomiokirkon öylätintekijä ja taloudenhoitajan vaimo.
Toiminta

Helena Escholin oli Turun tuomiokirkon taloudenhoitaja David Deutschin (1705–1772) vaimo. Mies oli siirtynyt virkaan Turun tuomiokapitulin notaarin toimesta heidän oltuaan naimisissa 5 vuotta.
Escholin sai tuloja omalla työllään kirkonisännän virkaan liittyvällä sivutyöllä. Hän paistoi kirkon ehtoollisleivät, pesi sen liinavaatteet, puhdisti kynttilänjalat ja muut valaisimet ja valmisti valkaistuja kynttilänsydämiä ja kynttilöitä 24 vuoden ajan. Hänen edeltäjänsä tehtävässä oli ollut Suomen ensimmäisenä naismaalarina tunnettu muotokuvamaalari Margareta Capsia, joka oli hänen miehensä edeltäjän leski. Escholin koulutti tyttärensä Helena Deutschin työnsä jatkajaksi, ja yhdessä he huolehtivat työstä yli puoli vuosisataa. Kaikki 1700-luvulta tunnetut turkulaiset öylätintekijät olivat Turun tuomiokirkon taloudenhoitajien vaimoja, leskiä tai tyttäriä.
Perhesuhteet

Helena Escholin syntyi pappisperheeseen nykyisessa Salossa sijainneessa Uskelan kirkkopitäjässä. Hänen vanhempansa olivat Uskelan kirkkoherra Gabriel Escholin ja Barbro Alftan. Hän avioitui vuonna 1743 Turun tuomiokapitulin notaarin David Deutschin (1705–1772) kanssa. Hänen viisi tytärtään kuoli lapsina. Eloonjääneistä Anna Barbara Monselius (1746–1820) avioitui pastori Jonas Monseliuksen kanssa. Helena Deutsch (1748–1830) seurasi äitiään tehtävässä ja pysyi naimattomana koko elämänsä veljensä David Deutschin (1752–1799), Turun raadin notaarin tavoin.
Hello, Kottarainen – Rocket Anthology 2007–2010

| Hello, Kottarainen – Rocket Anthology 2007–2010 Kari Peitsamo |
| --- | --- | --- |

Kokoelmalevyn tiedot
 Julkaistu: 2. lokakuuta 2010
 Tyylilaji: rock
 Levy-yhtiö: Woimasointu
Kari Peitsamon muut julkaisut
| Black Album 2010 | Hello, Kottarainen – Rocket Anthology 2007–2010 2010 | The Unparalleled Adventures of One Hans Pfaall 2010 |
Hello, Kottarainen – Rocket Anthology 2007–2010 on Kari Peitsamon kokoelma-albumi, joka sisältää Rocket Recordsille levytettyjä kappaleita. Levy on Peitsamon järjestyksessään 57. albumi. Sen julkaisi Woimasointu 2.10.2010 Hyvinkään levymessuilla, vain LP-muodossa ja painos on 266 kappaletta. Levy-yhtiön mukaan lisäpainoksia ei tulla ottamaan.
Kappaleet

Te ole ukulele-ele (Kari Peitsamo, 2009)
Balladi Pekka Myllykoskesta (Black Album, 2010)
Tulkaa kaikki Helsinkiin (Takaisin Itä-Saksaan, 2009)
Kuu (From Toijala with Love, 2008)
Vedestä nousee kasvi (From Toijala with Love, 2008)
Confessions of a cat (The 30th Anniversary Album, 2007)
Hello, kottarainen (The 30th Anniversary Album, 2007)
Cabin crew, prepare for take-off (Kari Peitsamo, 2009)
Oli lautalla pienoinen kahvila (Liskon laki, 2008)
Bring me Ballantines (Liskon laki, 2008)
Varokaa pornoblondeja (Liskon laki, 2008)
Rehtorin luiseva koira (Takaisin Itä-Saksaan, 2009)
Vanha heinähattu (Takaisin Itä-Saksaan, 2009)
Satan & A Banker (The Second Coming of Mr. Jesus H. Christ, 2007)
Back in the DDR (The Second Coming of Mr. Jesus H. Christ, 2007)
I Am a Rocker, Part 2 (The Second Coming of Mr. Jesus H. Christ, 2007)
Hallowed Be Thy Name

| ”Hallowed Be Thy Name” Iron Maiden |
| --- | --- | --- |

Vuoden 1993 singlejulkaisun kansikuva.
Singlen tiedot
 Albumilta: Alkuperäinen studioversio The Number of the Beast (1982) Singleversio A Real Dead One (1993)
 B-puoli: ”"The Trooper (live)" "Wasted Years (live)" "Wrathchild (live)"”
 Äänitetty : Alkuperäinen studioversio Battery-studiolla vuonna 1982 Singleversio 4. kesäkuuta 1993 Olympic Arena Moskova, Venäjä
 Julkaistu: 4. lokakuuta 1993
 Formaatti: CD LP
 Tekijä(t): Steve Harris
 Tuottaja(t): Steve Harris
 Tyylilaji: heavy metal
 Kesto: Alkuperäinen studioversio 7:12 Singleversio 7.51
 Levy-yhtiö: EMI
Listasijoitukset
 1993  9.
Iron Maidenin muut singlet
| ”Fear of the Dark Live” 1993 | ”Hallowed Be Thy Name” 1993 | ”Man on the Edge” 1995 |
Hallowed Be Thy Name on brittiläisen metalliyhtye Iron Maidenin kappale yhtyeen kolmannelta studioalbumilta, vuonna 1982 julkaistulta The Number of the Beastilta. Kappaleen on säveltänyt ja sanoittanut yhtyeen perustajajäsen ja basisti Steve Harris. Kappale on yksi Iron Maidenin tunnetuimmista, ja se on kuulunut yhtyeen ohjelmistoon vuodesta 1982 lähtien lukuun ottamatta vuosien 2012-2013 Maiden England World Tour-maailmankiertuetta.
"Hallowed Be Thy Name" (engl. pyhitetty olkoon sinun nimesi)  kuvaa sanoituksiltaan hirttotuomion saaneen henkilön viimeisiä elinhetkiä ja hänen tuntemuksiaan ennen viimeistä tuomiota.
Kappaletta ei julkaistu alun perin lainkaan singlenä, mutta vuoden 1993 A Real Live Tour-maailmankiertueella Moskovassa livealbumia A Real Dead One varten nauhoitettu konserttiversio päätettiin julkaista singlenä tehostamaan albumin myyntiä. Single julkaistiin sekä CD- että vinyylilevynä ja CD-painos sisälsi nimikkokappaleen ohella myös konserttiversiot yhtyeen kappaleista "The Trooper", "Wasted Years" ja "Wratchild", mutta vinyylilevypainokselta "Wratchild" sen sijaan uupui. Edellämainituista kappaleista "The Trooper" ja "Wratchild" nauhoitettiin Fear of the Dark-maailmankiertueella Helsingissä ja "Wasted Years" Bremenissä. Single nousi Britannian singlelistan yhdeksänneksi vuonna 1993.
Vuonna 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Hallowed Be Thy Name” ylsi kokonaistuloksissa sijalle 82.
Coverversioita kappaleesta ovat levyttäneet muun muassa Ceremonial Oath, Cradle of Filth, Iced Earth, Dream Theater ja Machine Head.
Kappalelista

Kaikki kappaleet säv. ja san. Steve Harris, ellei toisin mainita.
| 7″ vinyylilevy |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Hallowed Be Thy Name (live) (Nauhoitettu 4. kesäkuuta 1993 Moskovassa, Venäjällä)  |  | 7.26 |  |  |  |  |  |  |
| 2. | Wrathchild (live) (Nauhoitettu 5. kesäkuuta 1992 Reykjavikissa, Islannissa)  |  | 2.57 |  |  |  |  |  |  |
Kaikki kappaleet säv. ja san. Steve Harris, ellei toisin mainita.
| 12″ vinyylilevy |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Hallowed Be Thy Name (live) (Nauhoitettu 4. kesäkuuta 1993 Moskovassa, Venäjällä)  |  | 7.26 |  |  |  |  |  |  |
| 2. | The Trooper (live) (Nauhoitettu 27. elokuuta 1992 Helsingissä, Suomessa)  |  | 2.57 |  |  |  |  |  |  |
| 3. | Wasted Years (live) (Nauhoitettu 16. huhtikuuta 1993 Bremenissä, Saksassa)  | Adrian Smith |  |  |  |  |  |  |  |
Kaikki kappaleet säv. ja san. Steve Harris, ellei toisin mainita.
| CD-Single |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Hallowed Be Thy Name (live) (Nauhoitettu 4. kesäkuuta 1993 Moskovassa, Venäjällä)  |  | 7.26 |  |  |  |  |  |  |
| 2. | The Trooper (live) (Nauhoitettu 27. elokuuta 1992 Helsingissä, Suomessa)  |  | 2.57 |  |  |  |  |  |  |
| 3. | Wasted Years (live) (Nauhoitettu 16. huhtikuuta 1993 Bremenissä, Saksassa)  | Adrian Smith |  |  |  |  |  |  |  |
| 4. | Wrathchild (live) (Nauhoitettu 5. kesäkuuta 1992 Reykjavikissa, Islannissa)  |  | 2.57 |  |  |  |  |  |  |
Kokoonpano > Vuoden 1982 studioversio

Bruce Dickinson - laulu
Steve Harris - basso
Dave Murray - soolo- ja rytmikitara
Adrian Smith - soolo- ja rytmikitara
Clive Burr - rummut
Kokoonpano > Vuoden 1993 singleversio

Bruce Dickinson - laulu
Steve Harris - basso
Dave Murray - soolo- ja rytmikitara
Janick Gers - soolo- ja rytmikitara
Nicko McBrain - rummut
Gunnar Strömstén

| Mitalit> Maa:   Suomi.Miesten pikaluistelu.MM-kilpailut  | Mitalit> Maa:   Suomi.Miesten pikaluistelu.MM-kilpailut  | Mitalit> Maa:   Suomi.Miesten pikaluistelu.MM-kilpailut  | Maa:   Suomi> Miesten pikaluistelu. |
| --- | --- | --- | --- |
|  Hopeaa | Kristiania 1912 | yleisluistelu |  |
| EM-kilpailut  | EM-kilpailut  | EM-kilpailut  |  |
|  Hopeaa | Tukholma 1912 | yleisluistelu |  |
Gunnar Valfrid Strömstén (23. tammikuuta 1885 – 10. joulukuuta 1963) oli suomalainen pikaluistelija.
Strömstén sijoittui yleisluistelun MM-kilpailuissa toiseksi Helsingissä 1906 ja ensimmäiseksi Trondheimissä 1907. Vuoteen 1907 saakka ei kuitenkaan jaettu mitaleita ja mestaruusarvoonkin vaadittiin vähintään kolme matkavoittoa. Strömstén saavutti kaksi ja jakoi 500 m voiton norjalaisen Steenin kanssa molempien luisteltua 48,0. 500 metrin voitosta järjestettiin kuitenkin uusinta, jossa Steen oli parempi ajalla 47,4. Kahden matkavoiton ansiosta Strömstén sai Trondheimissa kuninkaanmaljan. Strömsen voitti kisoissa 5 000 metrin matkan ajalla 9.27,6 ja 10 000 metrin matkan ajalla 19.09,4. Davosin MM-kilpailuissa 1908 hän sijoittui neljänneksi ja Helsingissä 1910 seitsemänneksi. Vuonna 1912 hän sai hopeaa sekä Tukholman EM-kilpailuissa että Oslon MM-kilpailuissa. Seuraavana vuonna hän sijoittui Helsingin MM-kilpailuissa kahdeksanneksi. Vuoden 1922 Helsingin EM-kilpailuissa hän keskeytti.
Strömstén voitti yleisluistelun Suomen-mestaruuden 1907 ja 1913. Vuoden 1906 SM-kisoissa hän oli voittanut 5 000 metrin matkan ajalla 9.26,8, mutta mestaruus meni kaksi matkaa voittaneelle Johan Wikanderille. Seuraavana vuonna Strömsén oli nopein 500 metrillä ajalla 48,2 sekä 5 000 metrillä ajalla 9.08,2, mikä riitti SM-kultaan. Vuonna 1913 Strömsen voitti 1 500 metriä, jossa hän luisteli 2.36,8 sekä 10 000 metriä, jonka voittoaika oli 19.18,0. Hän keräsi kisoissa yhteensä 6 sijapistettä, mikä toi hänelle toisen SM-kullan. Seuraavana vuonna Strömsén oli nopein vielä 500 metrillä ajalla 48,9.
Strömstén teki urallaan kolme Suomen-ennätystä. Vuonna 1906 hän paransi Franz Fredrik Wathénin kotimaan ratojen 1 500 metrin ennätystä 2,2 sekunnilla aikaan 2.30,8. Ennätys pysyi voimassa vuoteen 1909, jolloin Arne Schrey rikkoi sen. Vuonna 1908 Strömstén rikkoi Wathénin kansainvälisten ratojen 10 000 metrin Suomen-ennätyksen 40 sekunnilla. Uusi ennätys oli 18.04,0. Se pysyi voimassa 14 vuotta, kunnes Waldemar Bergström paransi sitä vuonna 1922. Strömstén luisteli 1912 5 000 metrillä uuden kansainvälisten ratojen Suomen-ennätyksen 8.53,3. Vanha Wathénin ennätys parani 4,7 sekunnilla. Strömsténin ennätys rikkoutui kaksi vuotta myöhemmin, kun Julius Skutnabb saavutti ajan 8.46,0.
Heimo Tauriainen

Heimo Sakari Tauriainen (1. helmikuuta 1927 Helsinki – 30. elokuuta 1989 Helsinki) oli suomalainen televisiotoimittaja ja uutisankkuri.
Tauriainen toimi Yleisradion televisiouutisten uutistenlukijana 1970-luvulla ja 1980-luvun alussa. Hän jäi eläkkeelle Yleisradion palveluksesta vuonna 1984. Tauriainen laati 1980-luvulla useiden Mitä missä milloin -vuosikirjojen uutiskatsaukset.
Henri Giffard

Henri Giffard
Henri Giffard (1825–1882) oli ranskalainen insinööri, joka lensi ensimmäisenä konevoimalla kulkevalla ohjattavalla ilmapallolla.
Ensimmäinen lento tehtiin 24. syyskuuta 1852. Matka alkoi Pariisista, ja suuntautui 27 kilometrin päässä olevaan Élancourtin kylään. Ilmapallo oli ilmalaivan muotoinen, se oli täytetty vedyllä, ja kulki höyrykoneen voimalla. Pallo ei päässyt palaamaan Pariisiin, sillä koneen voima oli niin vähäinen, että heikko vastatuuli esti matkanteon.
Giffard jatkoi suunnittelua, ja hän keksi injektorin veden syöttämiseksi höyrykonekattilaan. Tämän keksinnön varoilla hän kehitti uuden ilmalaivan. Se oli kuitenkin epävakaa, ja se törmäsi maahan ensimmäisellä lennollaan vuonna 1855.
Giffardin vuonna 1852 rakentama ohjattava ilmapallo
Giffardin keksimä injektori
Hamsterit (televisiosarja)

| Hamsterit |
| --- | --- |
 DVD-julkaisun kansikuva.
Tyyli:  draama
Kestoaika:  noin 45 minuuttia
Kehittäjä(t):  Heikki Soini Jarmo Saarela Keijo Vuori
Pääosissa:  Pentti Siimes Aapo Vilhunen Kirsti Kemppainen
Alkuperämaa:  Suomi
Alkuperäiskieli:  suomi
Verkko:  MTV
Esitetty:  27. joulukuuta 1982 – 10. tammikuuta 1983
Tuotantokausia:  1
Jaksoja:  3
Tuotanto
Säveltäjä(t):  Jukka Jarvola
Leikkaaja(t):  Lena Hemming
Tuotantoyhtiö(t):  Mainostelevisio
Aiheesta muualla
IMDb 
Hamsterit on suomalainen Mainostelevision tuottama vuonna 1982 valmistunut kolmiosainen televisiosarja. Sarja perustuu Veikko Huovisen vuonna 1957 julkaistuun samannimiseen romaaniin. Ohjauksesta vastasi Pauli Virtanen ja dramatisoinnista Solja Kievari.
Sarja ensiesitettiin televisiossa vuosina 1982–1983. Sarja esitettiin uusintana vuonna 1994 MTV3-kanavalla. Yle Tallennemyynti julkaisi sarjan kirjastotallenteena vuonna 2005, ja Finnkino DVD-tallenteena vuonna 2009.
Markku Pölönen teki Hamstereista vuonna 2023 uuden filmatisoinnin.
Juoni

Virkamies Rurik on voittanut täysosuman rahapelissä ja muuttanut vaimonsa ja kolmen lapsensa kanssa vuodeksi maaseudulle. Perhe on vuokrannut tehtailijan leskeltä entisen kansakoulun. Naapurissa asuvan Hamsteriksi kutsutun miehen avulla Rurik alkaa kerätä valtavia varastoja ruokaa ja vaatteita talven varalle, niin ettei hänen perheensä tarvitse välttämättä poistua lainkaan talostaan talven tultua. Hankinnat tehdään naapuritaloista. Hamsteri tekee tarkat laskelmat varastojen koosta, mutta Rurikin vaimo Tellu suhtautuu varauksellisesti valtavien muonavarastojen kokoamiseen. Varastoja on määrä alkaa purkaa talven tultua, mutta loppusyksy on leuto ja lumen tulo antaa odottaa itseään.
Heimo Ylihärsilä

Heimo Jaakko Ylihärsilä (19. tammikuuta 1913 Lapua – 28. maaliskuuta 1968 Lapua) toimi Lapuan kunnan- ja kauppalanjohtajana vuosina 1954–1968.
| 0 | 1 | 2 |
| --- | --- | --- |
|  | Lapuan  kunnan/kauppalanjohtaja 1954–1968 | Seuraaja: Kimmo Karttunen |
Heimo Turunen

Heimo Kyösti Turunen (22. joulukuuta 1916 Ilomantsi – 22. tammikuuta 1990 Kuopio) oli suomalainen yritysjohtaja, joka sai teollisuusneuvoksen arvonimen.
Heimo Turusen vanhemmat olivat kauppias Antti Turunen ja Hanna Vappu Tahvanainen ja puoliso vuodesta 1946 Veera Elina Mönkkönen. Kansakoulun käytyään Turunen tuli 15-vuotiaana työnjohtajaksi Hackmanille. Vuonna 1939 hänestä tuli myyntimies Turo-yhtiöön, jonka perustajiin hänen veljensä Oiva Turunen kuului. Myös Heimo Turusen vaimon 1950 perustamassa Essilä-vaateyrityksessä, joka valmisti aluksi esiliinoja, Turunen hoiti alkujaan myyntiä oman työnsä ohella. Hänestä tuli kuitenkin sittemmin yrityksen toimitusjohtaja. Yrityksen palkattua useita kymmeniä työntekijöitä jo 1950-luvun puoliväliin mennessä ja rakennettua uudet tuotantotilat 1961 se pääsi mukaan valmisvaateteollisuuden, erityisesti urheilu- ja ulkoiluvaatteiden mutta myös farkkujen ja päällystakkien kysynnän kasvuun. Vuonna 1975, kun Heimo Turunen siirtyi toimitusjohtajan työstä yrityksen hallituksen puheenjohtajaksi, sillä oli jo 330 työntekijää. Menestyksestä huolimatta yhtiö ajautui konkurssiin 1979. Vuonna 1967 teollisuusneuvoksen arvonimen saanut Turunen toimi myös talviurheilun piirissä, hän oli Puijon talvikisojen järjestelytoimikunnan jäsen ja hänen yrityksensä lahjoitti Suomen Hiihtoliitolle olympia- ja maailmanmestaruuskisoihin hiihtopuvut vuodesta 1958 lähtien sekä kehitti hiihtomaajoukkueen asusteita liiton kanssa.
Henrik Johansén

Henrik Johansén on suomalainen tennisvalmentaja. Hän valmensi Jarkko Niemistä vuosina 1996–2003. Suomen Tennisliitto valitsi hänet vuoden 1999 valmentajaksi. Johansén toimi Suomen Davis Cup -joukkueen kapteenina vuosina 2002–2004. Davis cup -joukkueen kakkosvalmentajana hän toimi vuosina 1994–1999.
Nykyisin hän opettaa liikuntaa Luostarivuoren koulussa sekä Luostarivuoren Lyseon lukiossa ja toimii tenniksen valmentajana Kerttulin lukiossa.
Hellena Wrappah

Hellena Wrappah (s. 12. syyskuuta 1973) on ghanalainen pikajuoksija. Hän kilpaili Sydneyn kesäolympialaisissa 2000 karsiutuen 200 metrillä ensimmäisellä kierroksella.
Henkilökohtaiset ennätykset

Lähde:
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 100 m | 11,56 | New Orleans | 12. toukokuuta 2000 |
| 200 m | 23,21 | New Orleans | 13. toukokuuta 2000 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 200 m | 24,89 | Houston | 5. helmikuuta 2000 |
Henrik Johan von Knorring

Henrik Johan von Knorring (5. marraskuuta 1748 Mouhijärvi – 30. elokuuta 1814 Ulvila) oli suomalainen sotilas ja valtiopäivämies.
Von Knorringin vanhemmat olivat ruotsalaissyntyinen majuri Karl Reinhold von Knorring (1717-1793), joka oli maanomistaja Akaan Viialassa ja Sofia Juliana Knutsdotter Kurck (1730-1763), jonka isä luutnantti Knut Karl Axelsson Kurck "Kurki" (1700-1729) omisti Laukon kartanon. Henrik Johanin sisar Agneta Juliana von Knorring (1753-1778) oli Axel Gustaf Mellinin äiti. Muita sisaruksia olivat majuri Carl Gustaf von Knorring (1755-1827) ja Catharina Charlotta Rosling von Knorring (1758-1836).
Henrik Johan von Knorring tuli ylioppilaaksi vuonna 1761. Hän oli kersantti Porin läänin jalkaväkirykmentissä vuonna 1763, vänrikki vuonna 1769, luutnantti vuonna 1777, kapteeni vuonna 1780 ja majuri vuonna 1789. Von Knorring jäi sotavangiksi Porrassalmen taistelussa 1789, sotapalveluksesta hän erosi vuonna 1793. Hän oli aatelissäädyssä edustaja Porvoon valtiopäivillä 1809.
Von Knorringin serkku oli eversti, valtiopäivämies Henrik Gustaf von Knorring. Henrik Johan von Knorring kuoli 66-vuotiaana naimattomana.
Hanoverin piirikunta

Hanoverin piirikunta (engl. Hanover County) on Yhdysvaltojen Virginian osavaltiossa sijaitseva piirikunta. Sen väkiluku oli 107 766 vuonna 2019. Piirikunnan väkiluvultaan suurin asutuskeskus on Hanoverin kunnallishallinnoton alue. Piirikunta perustettiin vuonna 1720.
Aiheesta muualla

Kuvia tai muita tiedostoja aiheesta Hanoverin piirikunta Wikimedia Commonsissa
Gunnar Ström (pikaluistelija)

Sven Gunnar Ström (7. lokakuuta 1930 Eskilstuna – 4. helmikuuta 2024 Eskilstuna) oli ruotsalainen pikaluistelija, jonka menestysvuodet ajoittuivat 1950-luvulle.
Gunnar Ström osallistui Ruotsin nuorten mestaruuskisoihin ensimmäisen kerran vuonna 1946. Vuonna 1948 hän saavutti sarjassa pronssia ja kahtena seuraavana vuonna Ruotsin nuorten mestaruuden. Vuonna 1951 Ström siirtyi miesten sarjaan sijoituksen ollessa kuudes. Maansa mestaruuskisoissa hän saavutti kaikkiaan kolme mitalia eli vuonna 1953 hopeaa sekä vuosina 1955 ja 1956 pronssia. Alkuvaiheessa Ruotsin ykkösnimi oli Carl-Erik Asplund ja hänen jälkeensä Sigge Ericsson.
Ström edusti Ruotsia vuoden 1952 olympialaisissa Oslossa kahdella lyhimmällä matkalla sijoitusten ollessa 23. 500 metrillä ja 1 500 metrillä 19. Seuraavan vuoden EM-kisoissa Norjan Hamarissa hän sijoittui 11:ksi luistellen kaikki matkat. Parhaiksi sijoituksiksi MM- ja EM-kisoissa Strömille tuli vuoden 1954 12. sija Sapporon MM-kisoissa ja vuoden 1955 7. sija Falunin EM-kisoissa. Kaikkiaan Ström osallistui neljä kertaa MM-kisoihin ja kuusi kertaa EM-kisoihin viimeisen kerran ollessa vuoden 1958 kisat. Hän osallistui toisen kerran vuoden 1956 olympialaisiin Cortinan kisoissa, joiden luistelut käytiin Misurinajärven jäällä. Paras sijoitus oli 10 000 metrin 15. sija.
Ström kilpaili harrastuksekseen vielä aktiiviuran jälkeen ja toimi kotiseutunsa Eskilstunan luistelutoiminnan valmentajana ja vetäjänä.
Henkilökohtaiset ennätykset

500 metriä: 42,1 (14. maaliskuuta 1971, Eskilstuna)
1 000 metriä: 1.29,3 (3. maaliskuuta 1965, Eskilstuna)
1 500 metriä: 2.14,8 (20. tammikuuta 1956, Davos)
3 000 metriä: 4.54,1 (10. helmikuuta 1954, Misurina)
5 000 metriä: 8.28,0 (19. tammikuuta 1956, Davos)
10 000 metriä: 17.11,5 (21. tammikuuta 1956, Davos)